For å vise at de norske mikrobryggeriene først og fremst drives av entusiasme og i liten grad av ønsker om å tjene raske penger, starter jeg denne serien med et bryggeri langt unna de store byene, ja langt unna hovedveiene.

Ruten Fjellstue ligger i Espedalen, som går parallelt med Gudbrandsdalen på vestsiden, du kan kjøre dit fra Lillehammer eller fra Vinstra. Den er et godt utgangspunkt for fjellturer sommer som vinter.

På Ruten kan man leie tradisjonelle hotellrom eller familierom eller leie hytter av varierende størrelse. Familievennlig, og man har til og med en egen dansk venneforening, Ruten Skiklub. Hotellets nettsider gir utførlig informasjon om priser, utfluktsmuligheter og aktiviteter.

Ruten Fjellstue har imidlertid en spesiell attraksjon, nemlig Espedalen Fjellbryggeri. Det er hotellverten selv, Arthur Bredli, som står for bryggingen. Arthur er selvlært som brygger, men er i ferd med å ta diplombryggerutdannelse ved Skandinavisk Bryggerhøjskole 2012/2013.

– Det er ikke de store volumene som brygges her, forteller Arthur, men vi har alltid et lyst øl av typen Pale Ale eller lys lager samt en eller flere mørkere typer. Jeg lager ikke alltid typeriktige øl, men prøver å få til de smakene jeg har lyst på. Det kan derfor være vanskelig å putte dem i en bås. For øyeblikket har jeg følgende:

Brown Ale 4,6%, 21,7 IBU, 27,9 EBC

Sweet Porter 8,7%, 17,5 IBU, 63,1 EBC

Sevje Ale (Ikke brukt vann, kun bjørkesevje som væske) 7,9%, 17,9 IBU, 26,1 EBC

Pale Ale (nytt brygg)4,7 %

Jeg har brygget for salg på fjellstuen siden 2006/2007 , muligens noen prøveserveringer vinteren før til utvalgte stamgjester.

Antall liter i året er økende og vil i år ligge på 2000-2500 liter. Det er ikke særlig mye, men jeg haar planer om utvidelse og økt produksjon og flasketapping i løpet av neste år!

Mest populært: Lyse øltyper selges mest. Ellers er sevjeøl og oktoberfestøl populært.

-Er det ofte ølturister på besøk? Kan det være en idé å samarbeide om en ølrute med andre i regionen?

– En ølrute har jeg tenkt på en stund som en spennende ide for å få til en form for “Ølturisme”. Øl smaker best der hvor det produseres, samt gir anledning for sånne som meg til å snakke med ølinteresserte folk. Ølturister er en økende kundegruppe de siste 2 årene. En ølrute bør være nasjonal da mange kjører fra sted til sted over et stort område for å besøke bryggerier og serveringssteder. Ølturister er en målgruppe jeg har tenkt å jobbe mer mot fremover, forteller Arthur.

Nærmeste bryggeri i luftlinje er nok Valdres Gårdsbryggeri, men de lar seg vanskelig kombinere. Da er det bedre å legge opp til et besøk på Lillehammer Bryggeri på samme tur.

Ruten Fjellstue is located in Espedalen, about an hour and a half ‘s drive from Lillehammer. This is a small traditional family run hotel, popular both summer and winter. There seems to be a fair number of regular Danish guests.

The beers are only sold to guests at the hotel, and I can vouch for the quality. This is well worth a detour from the Oslo-Trondheim road. Their home cooking has the same standard as the beer, and the scenery is stunning.

61.426783 9.518158